Motî:flotche - Wikipedia

# Motî:flotche

### Èn årtike di Wikipedia.

Cisse pådje ci do motî a des intrêyes ki n' sont co k' a mitan fwaites. Si vos avoz des cnoxhances so ç' sudjet ci, vos nos ploz aidî, clitchîz sol loyén «candjî l' pådje» po radjouter des informåcions.

troke pol viebe "flotchi"?

flotche [f.n.]

1. nuk dins on ruban.

2. åk ki n' est nén djusse. Dj' a fwait ene flotche dins mes carculs.

3. sacwè k' on-z a fwait et k' i n' fåreut nén fé. I n' est nén a s' prumire flotche (R. Hostin). Les seulès flotches k' i gn a waire a dire dissu, dins on lingaedje ki n' est nén co rfondou, c' est les dfåtes di disboctaedje. rl a: fåte, difåte, måcule. F. faute, erreur, fredaine. >> flotche di disfinse: (fotbal) mwais plaçaedje des baks, ki leye on dvantrin di l' ôte camp tot seu, eyet lu choter o gôl. >> pet d' flotche: vesse ki vént avou on pô d' matire, et ki lait ene måke dins l' coulote. F. pet de maçon.

4. boket d' nive ki toume. Ene trûlêye di blankès flotches dansèt l' cråmignon al copete di s' tiesse.

| flotchter (codjowaedje)

I. [v.c.] mete des boles et des nuks (å sapén d' Noyé). I s' arestît divant on sapén flotchté (A. Moche).

II. [v.s.c.] fé ene fåte.

III. [viebe sins djin] nivter. F. tomber quelques flocons.

| flotchêye [f.n.] flotche di nive. Ele magnive les flotchêyes di nive.

| flotchi [v.s.c.] fé des pets d' flotche (des vesses ki vnèt avou ene nukete di stron, la k' on n' s' î atind nén).

Prin del pådje «http://wa.wikipedia.org../../../f/l/o/Mot%C3%AE%7Eflotche.html»

Categoreye: Djermons motî

##### Views

- Årtike
- Copene
- Modêye d' asteure

##### Cweri